Što bi se dogodilo da se jednog jutra probudim preobražen u vladara?

 Probudio sam se i osjećao sam se drugačije nego inače. Digao sam se iz kreveta i pogledao se u ogledalo. I bio sam zgodan kao i uvijek. Spremio sam se i pošao u školu. Prvi sat sam imao hrvatski i kasnio sam 15 min. Ušao sam i svi su me pozdravili i gledali su me kao svog idola. Ispričao sam se prof. B., a profesorica me lijepo smjestila: „Uđite, uđite. Čast bi mi bila da sjednete ispred mene.“ I ja sam sjeo ispred profesorice. Cijeli dan u školi su me svi pozdravljali.

Dok sam išao doma, vidio sam velike slike sebe i svoje portrete i čudio sam se – čemu to?! Ušao sam u bus i vozač je pitao za kartu, a kada me pogledao, ispričavao mi se i ponudio mi je vožnju do doma. Prihvati sam ponudu. Kada je stao ispred moje kuće, opet sam bio u čudu jer nije izgledala kao prije. Bila je to ogromna kuća s lijepim velikim prozorima i isklesanim stupovima. Kuće mojih susjeda izgledale su smiješne i male. Zapitao sam se opet – čemu to?! Što se dogodilo s mojom kućom? Zašto me svi pozdravljaju i zašto su posvuda moje slike? Zatim me vozač pitao: „Što Vam je, Vladaru moj?“ Nasmiješio sam se i rekao: „Čudan dan, čudan dan.“

Izašao sam iz busa i ušao u svoju kuću, ako se to uopće može nazvati kućom jer sam se izgubio dok sam našao svoju sobu s krevetom. Krevet je bio veći od moje stare sobe. Legao sam u krevet i zapitao sam se – što će se sutra dogoditi?! Danas sam bogat, sutra ću biti siromah. Danas sam poznat, sutra stranac. Danas vladar, sutra jadan.

 Davor Jerković, 4.p1